Okresná prokuratúra Svidník 
Sovietskych hrdinov 200, 089 01 Svidník

Sp. zn. : Pv 293/12/7712	Svidník, 28.9.2012
EEČ : 2-60-57-2012

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno b Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Svidník
Podľa § 215 odsek 1 písmeno h Trestného poriadku s poukazom na § 86 písmeno c Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
	Aj napriek tomu, že rozsudkom Okresného súdu vo Svidníku č.k. 5C/403/95 zo dňa 17.10.1995, ktorý nadobudol právoplatnosť dňa 24.11.1995, mu bola uložená povinnosť prispievať výživným na syna XXXXX, nar. XXXXX sumou vo výške 16,60 € mesačne vždy do 15. dňa v mesiaci k rukám oprávnenej XXXXX a rozsudkom Okresného súdu vo Svidníku č.k. 2P/50/2011-39 zo dňa 30,1.2012, ktorý nadobudol právoplatnosť dňa 6.8.2012 mu bola uložená povinnosť prispievať výživným na syna XXXXX sumou vo výške 100.- € mesačne vždy do 15. dňa v mesiaci k rukám oprávneného XXXXX, si túto povinnosť v Šandale, okr. XXXXX ani inde riadne neplnil za obdobie od 1.7.2007 doposiaľ nie nepretržite, čím na výživnom dlhuje sumu vo výške 348,20 €.
lebo zanikla trestnosť činu
Odôvodnenie:
	Uznesením vyšetrovateľa PZ Okresného riaditeľstva PZ, Odboru kriminálnej polície vo Svidníku pod ČVS: ORP128/OVK-SK-2012 zo dňa 22.8.2012 bolo podľa § 206 ods. 1 Tr. poriadku vznesené obvinenie XXXXX pre prečin zanedbania povinnej výživy podľa § 207 ods. 1, 3 písm. b) Tr. zákona, ktorého sa mal dopustiť tak ako je to uvedené vo výrokovej časti tohto uznesenia.

	Dňa 28.9.2012 vyšetrovateľ PZ predložil návrh na zastavenie trestného stíhania a to z dôvodov uvedených v § 215 ods. 1 písm. h) Tr. poriadku.

	Po preskúmaní návrhu vyšetrovateľa PZ vrátane vyšetrovacieho spisu som zistil, že návrh je dôvodný.

	Z obsahu vyšetrovacieho spisu vyplýva, že obvinený XXXXX po výzve k úhrade dlžného výživného v priebehu vyšetrovania uhradil oprávneným XXXXX a XXXXX dlžné výživné v plnej výške, čo bolo potvrdené aj samotným výsluchom oprávnenej XXXXX zo dňa 14.9.2012.

	Podľa § 86 písm. a) Tr. zákona trestnosť činu zaniká aj vtedy, ak ide o trestný čin zanedbania povinnej výživy podľa § 207 Tr. zákona, ak trestný čin nemal trvalo nepriaznivé následky a páchateľa svoju povinnosť dodatočne splnil skôr, než sa súd odobral na záverečnú poriadku.

	Podľa § 215 ods. 1 písm. h) Tr. poriadku prokurátor zastaví trestné stíhanie, ak zanikla trestnosť činu.

	Z uvedeného vyplýva, že obvinený sa predmetnej činnosti dopustil, svoju vyživovaciu povinnosť si v celom rozsahu dodatočne splnil a zanedbanie povinnej výživy nemalo nepriaznivé následky a kedže splnenie vyživovacej povinnosti je dôležitejšie ako potrestanie páchateľa, bolo potrebné rozhodnúť ak, ako je to uvedené vo výrokovej časti tohto uznesenia.
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Miroslav Ryzner
prokurátor